TACC:ลุ้นกำไรไตรมาส 4/59 ทำนิวไฮปีหน้ารับผลดีโดนัท-Sanrio เต็มปี-ซื้อ
TACC : ลุ้นกำไรไตรมาสQ4/59 ทำนิวไฮ ชี้ปีหน้ารับผลดีโดนัท-Sanrio เต็มปี-ซื้อ
23 ธ.ค. 2559

บล.บัวหลวง ระบุในบทวิเคราะห์วันนี้ (23 ธ.ค.)ว่า  บริษัท ที.เอ.ซี. คอนซูเมอร์ จำกัด (มหาชน)  หรือ TACC ยังคงมั่นใจในประเด็นการเติบโตในอนาคตของบริษัททั้งในส่วนของธุรกิจเดิม และธุรกิจใหม่ ทั้งจากการเติบโตไปพร้อมกับ 7-11, การเน้นกลยุทธ์เพิ่มตู้กดร้อนในร้านสะดวกซื้อซึ่งมีจำนวนการขายต่อวันที่มากกว่าปั๊มน้ำมัน,ปีหน้ารับผลประโยชน์โดนัทและ Sanrio เต็มปี และตลาดกัมพูชาที่ยอดขาย Zenya ขยายตัวต่อเนื่อง
กำไรในไตรมาส 4/59 คาดจะทำจุดสูงสุดได้ตามคาด และเชื่อว่าแนวโน้มกำไรจะดีขึ้นอย่างต่อเนื่องในอนาคต ปัจจุบันราคาหุ้นเทรดบน PEG 0.96 เท่า ซึ่งต่ำกว่าบริษัทที่อยู่ในกลุ่มเดียวกันอีกมากอย่าง CBG 4 เท่า แนะนำหาจังหวะเข้าทยอยสะสมจากปัจจัยพื้นฐานการเติบโตที่แข็งแกร่ง ยังคงคำแนะนำซื้อ ราคาเป้าหมาย 12.30 บาท